પ્રશાંત દયાળ (મેરાન્યૂઝ, અમદાવાદ): સુરતની જાણીતી હરિકૃષ્ણ ડાયમંડ કંપનીના માલિક સવજીભાઈ ધોળકિયાની હમણાં ચારે તરફ વાહ-વાહી થઈ રહી છે. આ દિવાળીમાં તેઓ પોતાના કર્મચારીને 600 કાર બોનસ તરીકે આપી રહ્યા ના સમાચાર ગુજરાત સહિત દેશના વિવિધ માધ્યમોમાં પણ આવી રહ્યા છે. આ ઘટનાનું મહત્વ ત્યારે વધ્યુ જ્યારે વડાપ્રધાન નરેન્દ્ર મોદીએ વીડિયો કોન્ફરન્સ કરી હિરાઘસુને કારની ચાવીઓ આપી હતી. આ ઘટના અંગે સંત મોરારી બાપુ, રમેશ ઓઝા જેવા સંતોએ પણ વીડિયો દ્વારા અભિનંદન આપ્યા હતા. છેલ્લાં ચાર વર્ષથી પોતાના કર્મચારીઓને કાર અને ઘર આપી રહ્યા હોવાનો દાવો કરતા સવજીભાઈ ધોળકિયાને દરિયાદિલી પાછળનું સત્ય કંઈક બીજુ જ છે.